ЗАПИСНИК

Са VI седнице Изборне комисије општине Сокобања одржане дана 13.11.2023. године у сали СО Сокобања са почетком у 13,45 часова.

Седници присуствују: председница Александра Марковић, заменик председника Никола Николић и чланови: Душан Милетић , Александар Мијајловић, Зоран Шујица, Анђелковић Срђан , Ђокић Саша, Никола Милић, заменици чланова Богданић Драган, Стефан Вукић, Миловановић Радомир, Марија Милановић, Тања Алковић.

Седници не присуствују Александар Младеновић, који је оправдано одсутан.

Седници присуствује Бојана Ћирић секретар, који води записник и Милена Раденковић-Гаћеша, заменик секретара комисије.

Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Пре утврђивања дневног реда приступило се усвајању записника са претходне седнице. Председница комисије ставила је на разматрање записник са V седнице Изборне комисије општине Сокобања пошто није било примедби на записник исти је стављен на гласање и једногласно је усвојен са седам (7) „ЗА“.

Након усвајања записника председник комисије обавестио је присутне да је најављена предаје изборне листе под називом ИВИЦА ДАЧИЋ – ПРЕМИЈЕР СРБИЈЕ за 14:00 часова.

Председник комисије предложила је, а комисија једногласно усвојила следећи

ДНЕВНИ РЕД

1. Пријем изборне листе ИВИЦА ДАЧИЋ – ПРЕМИЈЕР СРБИЈЕ, подносиоца изборне листе Социјалистичка партија Србије;
2. Одлучивање по изборној листи ИВИЦА ДАЧИЋ – ПРЕМИЈЕР СРБИЈЕ, подносиоца изборне листе Социјалистичка партија Србије.
3. Усвајање Информације о броју оверених изјава бирача који су својим потписом подржали изборну листу кандидата за одборнике Скупштине оптштине Сокобања ИВИЦА ДАЧИЋ – ПРЕМИЈЕР СРБИЈЕ

ТОК СЕДНИЦЕ

1. Након усвајања дневног реда у 14:04 часова у просторију велике сали СО Сокобања приступила је Радовановић Снежана са сарадницима који су донели изборна документа и након упозорења председника Комисије напустили су седницу осим Радовановић Снежане као овлашћеног представника подносиоца.

Након напред наведеног Комисија је наставила са радом.

Председник Комисије је од овлашћеног представника подносиоца изборне листе ИВИЦА ДАЧИЋ – ПРЕМИЈЕР СРБИЈЕ, Снежане Радовановић у 14:05 часова, преузео изборну листу и сву пратећу документацију. Изборна листа у три примерка је оверена печатом и штамбиљем Изборне комисије и заведена у скраћени деловодник. Један примерак је уручен овлашћеном представнику, а два примерка су задржана од стране комисије. Констатовано је да је предата следећа документација:

1. Образац Изборна листа кандидата за одборнике Скупштине општине Сокобања (Образац ЛИОСБ-1/23) у писменој форми
2. Две УСБ меморије на којима се налази образац ЛИОСБ-1/23 и образац ЛИОСБ-4/23
3. Писмено овлашћење лица да поднесе изборну листу у име политичке странке 1803 Број: 35/1 од 01.11.2023. године, за Радовановић Снежану, у оригиналу, потписана од носиоца листе, а у коме је садржана писмена сагласност носиоца листе да се у називу изборне листе употреби његово лично име;
4. Писмене сагласности сваког кандидата одборника да прихвата да буде кандидат за одборника, на Обрасцу ЛИОСБ-2/23 у 25 примерака;
5. Исправе о очитаној личној карти са микроконтролером (чипом), односно фотокопија личне карте без микроконтролера, за сваког кандидата за одборника у 25 примерака;
6. по извјави овлашћеног подносиоца укупно 213 оверених изјава бирача да подржавају изборну листу, на Обрасцу ЛИОСБ-3/23;
7. Списак бирача који су потписали поднете изјаве да подржавају изборну листу у два примерка, на Обрасцу ЛИОСБ -4/23, по азбучном реду презимена;
8. Изјава о коришћењу средстава из јавних извора за покриће трошкова изборне кампање, картон депонованих потписа и акт у коме је садржан број трезорског рачуна.

Након тога овлашћени представник је напустио седницу у 14:14 сати.

1. Комисија је приступила утврђивању чињеничног стања и обради документације.

Комисија је утврдила следеће:

Писмено овлашћење лица да поднесе изборну листу у име политичке странке, за Радовановић Снежану, достављена је у оригиналу, потписана од носиоца листе, садржи све неоходне податке предвиђене законом.

Изборна листа је прописно састављена на обрасцу ЛИОСБ-1/23: Назив подносиоца изборне листе, политичке странке је Социјалистичка партија Србије, назив изборне листе је ИВИЦА ДАЧИЋ – ПРЕМИЈЕР СРБИЈЕ, на изборној листи је 25 кандидата за одборника од којих су међу сваких пет кандидата по редоследу на листи по два кандидата припадника мање заступљеног пола, изборна листа је потписана од стране овлашћеног лица.

За сваког кандидата за одборника поднето је:

1. Писмене сагласности сваког кандидата одборника да прихвата да буде кандидат за одборника, на Обрасцу ЛИОСБ-2/23 у 25 примерака;
2. Исправа о очитаној личној карти са микроконтролером (чипом), односно фотокопија личне карте без микроконтролера, за сваког кандидата за одборника у 25 примерака;

Свака сагласност садржи њихово име, презиме, ЈМБГ, занимање, место и адресу пребивалишта и за свих 25 кандидата утврђено да се подаци у наведеним исправама подударају са подацима у изборној листи.

Писмене сагласности сваког кандидата да прихвата да буде кандидат за одборника поднете су на прописаном обрасцу ЛИОСБ-2/23.

Након провере, сагласности сваког кандидата одборника да прихвата да буде кандидат за одборника и изборне листе, заменик секретара Милена Раденковић Гаћеша, члан Срђан Анђелковић и заменик члана Стефан Вукић су раднику Општинске управе задуженом за вођење бирачког списка предали УСБ меморију са изборном листом кандидата ради провере у систему Једнинственoг бирачкoг спискa.

Комисији је предочена садржина извештаја о извршеној провери на основу које сви кандидати са листе за одборника испуњавају услове предвиђене законом.

У 14:37 сати заменик члана Алковић Тања и заменик члана Милановић Марија напустиле су комисију из приватних разлога.

Затим је Комисија приступила провери списка бирача који су подржали изборну листу са паралелном провером изјава бирача да подржавају изборну листу.

Приликом ове провере утврђено је да је поднето укупно 214 изјава, од тога је једна изјава поднета за лице чије се име и презиме не налази у списку бирача, будући да је на списку укупно наведено 213 бирача, тако је провером утврђено да се за лице под редним бројем 37. на списку не слажу подаци о имену наведеном у списку и овереној изјави.

Изјаве бирача да подржавају изборну листу кандидата за одборнике Скупштине општине Сокобања поднете су на прописаном обрасцу ЛИОСБ-3/23, сложене по азбучном реду презимена и садрже печат и потпис овлаћеног оверитеља.

Затим је раднику Општинске управе задуженом за вођење бирачког списак од стране заменика секретара Милене Раденковић Гаћеше, члана Срђан Анђелковић и члана Александра Мијајловића предата УСБ меморија са списком бирача који су својим потписима подржали наведену изборну листу као и примерак изјаве бирача чије се име није подударало са именом бирача наведеног под редним бројем 37. на списку.

Након извршене провере радник Општинске управе задужен за вођење бирачког списка доставила је извештај.

Провером кроз систем Јединственог бирачког списка, утврђено је да је од укупног броја лица на листи 213 изјава бирача да подржавају наведену листу на прописаном обрасцу ЛИОСБ-3/23, 1 изјава и то за бирача наведеног под редним бројем 37. није неисправна па је кроз систем ЈБС извршена провера 212 изјава бирача, од којих је одбијено укупно 4, а од тога 3 због тога што се њихово пребивалиште налази на територији друге ЈЛС, 1 подржао другу листу, 200 бирача прихваћено, а осталих 8 лица није обрађено.

Како је утврђено да су испуњени сви законом предвиђени услови Комисија је једногласно (7 „за“) у 15:11 часова донела

**Р Е Ш Е Њ Е**

**ПРОГЛАШАВА СЕ** Изборна листа кандидата за одборнике Скупштине општине Сокобања под називом ИВИЦА ДАЧИЋ – ПРЕМИЈЕР СРБИЈЕ, коју је за изборе расписане за 17. децембар 2023. године, поднела Социјалистичка партија Србије.

1. Председник комсије је прочитала информацију о броју оверених изјава који су својим потписом подржали изборну листу кандидата за одборнике Скупштине општине Сокобања ИВИЦА ДАЧИЋ – ПРЕМИЈЕР СРБИЈЕ сачињену на основу извештаја ОУ Сокобања. Примедби није било и усвојена је информација о броју оверених бирача који су својим потписом подржали изборну листу кандидата за одборнике Скупштине општине Сокобања ИВИЦА ДАЧИЋ – ПРЕМИЈЕР СРБИЈЕ једногласно (7 „за“) у 15:13 часова.

Завршено у 15:14 часова

ЗАПИСНИК ВОДИЛА ПРЕДСЕДНИК

Бојана Ћирић, секретар с.р. Александра Марковић с.р.